CELEX: 32021D0215(01)
Language: lv
Date: 2015-11-27 00:00:00
Title: Komisijas Lēmums (2015. gada 27. novembris), ar kuru nolūkā pagarināt piemērošanas termiņu groza Komisijas Lēmumu 2011/C 253/04, ar ko izveido ekspertu grupu maksājumu sistēmu tirgus jomā 2021/C 52 I/01

15.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  CI 52/1
               
            
         KOMISIJAS LĒMUMS
         (2015. gada 27. novembris),
         ar kuru nolūkā pagarināt piemērošanas termiņu groza Komisijas Lēmumu 2011/C 253/04, ar ko izveido ekspertu grupu maksājumu sistēmu tirgus jomā
         (2021/C 52 I/01)
         EIROPAS KOMISIJA,
         ņemot vērā Līgumu par Eiropas Savienības darbību,
         tā kā:
         
                     1)
                  
                  
                     Komisija ar 2011. gada 29. augusta lēmumu (1) izveidoja Ekspertu grupu maksājumu sistēmu tirgus jomā. Minētais lēmums ir piemērojams līdz 2015. gada 31. decembrim. Ekspertu grupas mērķis ir nodrošināt oficiālu platformu, kas ļauj strukturēti apmainīties ar viedokļiem ar tirgus dalībniekiem par Maksājumu pakalpojumu direktīvas (2007/64/EK) (2) īstenošanu un interpretāciju. Maksājumu pakalpojumu direktīva nesen tika pārskatīta (3). Ciešā saistībā ar Maksājumu pakalpojumu direktīvas pārskatīšanu Parlaments un Padome 2015. gada 29. aprīlī pieņēma Eiropas Parlamenta un Padomes Regulu (ES) 2015/751 par starpbanku komisijas maksām, ko piemēro kartēm piesaistītiem maksājumu darījumiem (4). Turklāt maksājumu tirgū notiek strauja inovācija. Cita starpā Karšu ieinteresēto personu grupas vai Neliela apjoma euro maksājumu padomes paspārnē Eiropas mērogā tiek īstenotas dažādas iniciatīvas ar mērķi sekmēt un virzīt lielāku standartizāciju un inovāciju šajā tirgū. Ņemot vērā ar šīm norisēm saistītos problēmjautājumus, arī turpmāk būs vajadzīgs oficiāls ieinteresēto personu forums, kas dod iespēju strukturēti apmainīties ar viedokļiem jautājumos, kuri saistīti ar šīm norisēm. Tāpēc ir lietderīgi paredzēt, ka Ekspertu grupa maksājumu sistēmu tirgus jomā turpina darboties vēl piecus gadus.
                  
               
                     2)
                  
                  
                     Tādēļ 2011. gada 29. augusta lēmums būtu attiecīgi jāgroza,
                  
               IR PIEŅĒMUSI ŠO LĒMUMU.
         
            Vienīgais pants
            
               (1)   2011. gada 29. augusta lēmuma 4. panta 5. punktā vārdus “četriem gadiem” aizstāj ar “pieciem gadiem”.
            
            
               (2)   Lēmuma 5. panta 7. punktu aizstāj ar šādu:
               
                  “Komisija publicē visus attiecīgos dokumentus par grupas darbību (piemēram, darba kārtības, sanāksmju protokolus un dalībnieku iesniegtos dokumentus), vai nu iekļaujot tos Komisijas ekspertu grupu un citu līdzīgu struktūru reģistrā, vai izmantojot saiti no šā reģistra uz speciālu tīmekļa vietni, kurā atrodama minētā informācija. Kā noteikts Regulas (EK) Nr. 1049/2001 4. pantā, gadījumā, ja dokumenta izpaušana varētu kaitēt sabiedrības vai privāto interešu aizsardzībai, būtu jāparedz izņēmums no prasības par publicēšanu”.
               
            
            
               (3)   2011. gada 29. augusta lēmuma 8. pantā datuma norādi “2015. gada 31. decembrim” aizstāj ar “2020. gada 31. decembrim”.
            
         
         
            Briselē, 2015. gada 27. novembrī
            
               Komisijas vārdā –
               
                  Komisijas loceklis
               
               Jonathan HILL
            
         
         
            (1)  Komisijas Lēmums ( 2011. gada 29. augusts ), ar ko izveido ekspertu grupu maksājumu sistēmu tirgus jomā (OV C 253, 30.8.2011., 3. lpp.).
         
            (2)  Eiropas Parlamenta un Padomes Direktīva 2007/64/EK ( 2007. gada 13. novembris) par maksājumu pakalpojumiem iekšējā tirgū, ar ko groza Direktīvas 97/7/EK, 2002/65/EK, 2005/60/EK un 2006/48/EK un atceļ Direktīvu 97/5/EK (OV L 319, 5.12.2007., 1. lpp.).
         
            (3)  Eiropas Parlamenta un Padomes Direktīva (ES) 2015/2366 (2015. gada 25. novembris) par maksājumu pakalpojumiem iekšējā tirgū, ar ko groza Direktīvas 2002/65/EK, 2009/110/EK un 2013/36/ES un Regulu (ES) Nr. 1093/2010 un atceļ Direktīvu 2007/64/EK (OV L 337, 23.12.2015., 35. lpp.).
         
            (4)  OV L 123, 19.5.2015., 1. lpp.